**Coșul cu amintiri**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi stau în pat cu ochii către stele

Vreau să mai scriu în cartea vieții mele...

Să fie o mică deziluzie în iubire,

Dar asta e, știu se cheamă, trăire.

Aș vrea să duc o viață mai rafinată,

Cum, nu știu, dar s-ar putea să am zilele numărate.

Vreau să trăiesc frumos această viață

Să fiu bună, veselă în fiecare dimineață.

Mi-aș umple coșul cu amintiri frumoase,

Să văd, s-ajut, să fiu mărinimoasă,

Apoi mi-aș prinde-n gene lumina nestemată

Și mi-aș așeza în plete o cunună fermecată.

Numai că povestea va avea un sfârșit...

Și-aș vrea ca-n coș să mai am de scotocit.

Realitatea e că-mi duc din nou ochii către stele

Să fac din urmă turul vieții mele...